ปกติประจำเดือนมาไม่ปกติค่ะ รอบเดือนกว้างประมาณ 40 วันพระ ตรวจครรภ์ครั้งแรกหลังประจำเดือนหายประมาณ4วันค่ะแต่ก็ขึ้นขีดเดียว แต่มีอาการเวียนหัวบ้าง คลื่นไส้บ้าง (ไม่รู้ว่าภาวะเครียดหรือป่าว) 1อาทิตย์ผ่านไป ตรวจครั้งที่2 ตรวจสองกล่องค่ะเพื่อคอนเฟิร์ม ขึ้นขีดเดียวค่ะ แต่อาการก็มีบ้างค่ะ มีตกขาวทุกวันแต่ไม่มากค่ะ หลังอีกหนึ่งอาทิตย์ประจำเดือนก็ยังไม่มาก็กลัว ซื้อมาตรวจครั้งที่3 ขึ้นขีดเดียวค่ะ รู้สึกแฟ้บท้องแต่ท้องไม่ยุบ ไม่รู้ว่าอ้วนเกินหรือว่าหรือมีครรภ์ ปล.เดือน พ.ค.ได้กินยาฉุกเฉินไปค่ะ มีผลมั้ยคะ
สวัสดีค่ะ Peevish,การได้ตรวจหาการตั้งครรภ์หลังจากที่ประจำเดือนขาดไป 4 วัน 1 สัปดาห์และ 2 สัปดาห์ตามลำดับ แล้วพบขึ้นเพียง 1 ขีด ก็แสดงว่าไม่มีการตั้งครรภ์เกิดขึ้นค่ะ ส่วนการทานยาคุมฉุกเฉินไปเมื่อเดือน พ.ค. นั้น อาจทำให้ประจำเดือนมาล่าช้าได้ แต่ก็ไม่น่านานเกิน 2 สัปดาห์ ดังนั้นการที่ประจำเดือนไม่มา จึงอาจเกิดจากสาเหตุอื่นๆ เช่น1. มีความเครียด ทำงานหนัก ออกกำลังกายมากไป อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว2. มีการเจ็บป่วยไม่สบาย เช่น ไข้หวัด ท้องเสีย เป็นต้นสำหรับอาการเวียนหัว คลื่นไส้ อาจเกิดจากการมีความเครียด พักผ่อนไม่เพียงพอ อดนอน หรืออาจเป็นก่อนการมีประจำเดือนมาก็ได้ค่ะ สำหรับการมีตกขาว หากเป็นตกขาวที่ปกติดี ไม่มีกลิ่นเหม็น ไม่มีแสบหรือคันช่องคลอด ก็ไม่จำเป็นต้องทำอะไร อาจเป้นตกขาวที่เกิดก่อนการมีประจำเดือนจะมาได้ดังนั้น แนะนำให้รอประจำเดือนไปอีกซักระยะ ประจำเดือนน่าจะมาในที่สุดค่ะ